सत्यवानी मुथु

सत्यवानी मुथू (१५ फेब्रुवारी १९२३ - ११ नोव्हेंबर १९९९)  एक भारतीय राजकारणी आणि चेन्नई, तामिळनाडू येथील प्रभावशाली नेता होत्या. त्या तामिळनाडूच्या विधानसभेच्या सदस्या, राज्यसभेच्या सदस्या आणि केंद्रीय मंत्री होत्या. त्यांनी राजकीय कारकिर्दीची सुरुवात द्रविड मुन्नेत्र कळग्घमच्या सदस्या म्हणून केली, स्वतःचा पक्ष ताळ्तापट्टोर मुन्नेत्र कळघम सुरू केला आणि नंतर अण्णा द्रविड मुन्नेत्र कळघममध्ये सामील झाल्या. १९९० च्या उत्तरार्धात त्या पुन्हा  द्रविड मुन्नेत्र कळघममध्ये सामील झाल्या.

विधानसभेचे सदस्य 
१९४९ पासून द्रविड मुन्नेत्र कळघम (डीएमके) च्या त्या सदस्य होत्या. १९५३ मध्ये, कुल कलवी थिट्टमच्या विरोधात डीएमकेच्या निषेधाचे नेतृत्व केल्याबद्दल त्यांना अटक करण्यात आली. १९५९-५८ दरम्यान त्या पक्षाच्या प्रचार सचिव होत्या. त्यांनी अन्नाई (अर्थ: आई) मासिकाच्या संपादक म्हणूनही काम केले  त्यांनी १९५७ ते १९७७ आणि १९८४ दरम्यानच्या सर्व विधानसभा निवडणुकांमध्ये पेरांबूर आणि उलुंडुरपेट मतदारसंघातून विधानसभा निवडणूक लढवली. तिने पेरांबूर मतदारसंघातून १९५७ च्या निवडणुकीत अपक्ष उमेदवार म्हणून, १९६७ आणि १९७१ च्या निवडणुकीत द्रविड मुन्नेत्र कळघम उमेदवार म्हणून  तीन वेळा विजय मिळवला.    १९६२ ची निवडणूक पेरांबूरमधून आणि १९७७ ची निवडणूक उलुंदुरपेट मतदारसंघातून त्या हरल्या.

तामिळनाडूचे मंत्री 
१९६७ ते १९६९ या काळात तामिळनाडूमधील सीएन अन्नादुराई प्रशासनात हरिजन कल्याण आणि माहिती मंत्री म्हणून त्यांनी काम केले. एम. करुणानिधी प्रशासनात १९७४ पर्यंत त्यांनी पुन्हा हरिजन कल्याण मंत्री म्हणून काम केले.

ताळ्तापट्टोर मुन्नेत्र कळघम 
त्यांनी १९७४ मध्ये आपल्या मंत्रिपदाचा राजीनामा दिला आणि द्रविड मुनेत्र कळघम सोडला. त्यांनीदावा केला की सीएन अन्नादुराई यांच्या निधनानंतर द्रमुककडून हरिजनांना चांगली वागणूक दिली जात नाही आणि नवीन नेते एम. करुणानिधी हे हरिजनांबद्दल पूर्वग्रहदूषित होते.  त्या म्हणाली की, हरिजनांच्या हक्कासाठी लढण्यासाठी नवा पक्ष स्थापन करण्याची वेळ आली आहे. डॉ. बाबासाहेब आंबेडकर नंतर कोणीही खऱ्या हे काम केले नाही व नवा पक्ष स्थापन करू, विरोधात बसून त्या अनुसूचित जातींच्या हक्कांसाठी लढणार.
त्यांनी ताळ्तापट्टोर मुन्नेत्र कळघमची स्थापना केली. १९७७ च्या निवडणुकीत अण्णा द्रविड मुनेत्र कळघम जिंकून सत्तेवर आल्यानंतर त्यांनी आपला पक्ष विलीन केला.

केंद्रीय मंत्री 
३ एप्रिल १९७८ ते २ एप्रिल १९८४ पर्यंत त्यांनी अखिल भारतीय अण्णा द्रविड मुनेत्र कळघम प्रतिनिधी म्हणून राज्यसभा सदस्य म्हणून काम केले. १९ ऑगस्ट १९७९ ते २३ डिसेंबर १९७९ पर्यंत चौधरी चरण सिंह मंत्रालयात त्यांनी केंद्रीय मंत्री म्हणून काम केले. ए. बाला पजानोर यांच्यासह त्या केंद्रीय मंत्रालयात काम करणाऱ्या तामिळनाडूतील पहिल्या दोन बिगर-काँग्रेस द्रविड पक्षाच्या राजकारणी होत्या.

संदर्भ 

दलित महिला
२०व्या शतकातील भारतीय राजकारणी
दलित राजकारणी
इ.स. १९९९ मधील मृत्यू
इ.स. १९२३ मधील जन्म
द्रविड मुन्नेत्र कळघम पक्षातील राजकारणी
संदर्भांना शीर्षक नसलेली पाने
स्त्री चरित्रलेख